ბუნდესტაგი
ბუნდესტაგი (გერმ. Bundestag) — გერმანიის პარლამენტი, რომელსაც ირჩევს ხალხი ოთხი წლის ვადით, 622 დეპუტატისგან შედგება. პარლამენტის ვადამდელი დათხოვნა შეუძლია მხოლოდ გერმანიის პრეზიდენტს. ბუნდესტაგის კომპეტენციაში შედის კანცლერის არჩევა. 1999 წლიდან ბუნდესტაგი განთავსებულია რაიხსტაგის შენობაში. ბუნდესტაგი კომპლექტდება სანახევროდ მაჟორიტრული, ხოლო სანახევროდ პროპორციული წესით პირდაპირი არჩევნების გზით არჩეული დეპუტატებით. თითოეულ ამომრჩეველს აქვს ორი ხმის უფლება: ერთი პარტიული სიისთვის და მეორე საარჩევნო ოლქის კანდიდატისათვის.